CELEX: 62013CN0220
Language: hu
Date: 2013-04-25 00:00:00
Title: C-220/13. P. sz. ügy: A Törvényszék (második tanács) T-241/09. sz., Nikolau kontra az Európai Unió Számvevőszéke ügyben 2013. február 20-án hozott ítélete ellen Kalliopi Nikolau által 2013. április 25-én benyújtott fellebbezés

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/10
            
         A Törvényszék (második tanács) T-241/09. sz., Nikolau kontra az Európai Unió Számvevőszéke ügyben 2013. február 20-án hozott ítélete ellen Kalliopi Nikolau által 2013. április 25-én benyújtott fellebbezés
   (C-220/13. P. sz. ügy)
   2013/C 189/19
   Az eljárás nyelve: görög
   
      Felek
   
   
      Fellebbező: Kalliopi Nikolau (képviselő: V. Christianos dikigoros)
   
      A másik fél az eljárásban: Európai Számvevőszék
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék által a T-241/09. sz. ügyben 2013. február 20-án hozott ítéletet, és az ügyet utalja vissza a Törvényszékhez határozathozatal céljából.
            
         
               —
            
            
               Az alperest kötelezze a költségek viselésére.
            
         
      Jogalapok és fontosabb érvek
   
   
               —
            
            
               A fellebbező azzal érvel, hogy a Törvényszék 2013. február 20-i ítélete olyan jogi megállapításokat tartalmaz, amelyek nyilvánvalóan sértik az uniós jog szabályait, és ezért az ítélet hatályon kívül helyezését kéri.
            
         
               —
            
            
               A fellebbező szerint a megtámadott ítéletet az uniós jog alapvető jogainak és elveinek megsértése, az uniós jog téves értelmezése és alkalmazása, valamint a joghatóság (hatáskör) hiánya miatt kell hatályon kívül helyezni. A fellebbező különösen a következő kifogásokat adja elő:
               
                           —
                        
                        
                           elsősorban az ártatlanság vélelmének megsértése;
                        
                     
                           —
                        
                        
                           másodsorban a luxemburgi Tribunal d’Arrondissement tekintetében az EUSZ 4. cikk (3) bekezdése szerinti lojális együttműködés elvének megsértése;
                        
                     
                           —
                        
                        
                           harmadsorban a joghatóság hiánya;
                        
                     
                           —
                        
                        
                           negyedsorban a szerződésen kívüli felelősség feltételei tekintetében az uniós jog, valamint a Számvevőszék 99/50. sz. határozatának téves értelmezése és alkalmazása.